text: 
  Som leder er Poul Harremoës i stand til at fylde sine ansatte med 
  begejstring. Han siges at have et overvældende " drive " og 
  engagement, der smitter af på alt omkring om ham.
  
  Han kaldes " overordentlig professionel " og " fagligt ærlig ". Det 
  sidste gik ud over politikerne, da de i sin tid præsenterede det 
  første forslag til den milliard-dyre vandmiljøplan. Harremoës kritiserede
   forslaget for at være overfladisk og urealistisk. Og det blev lavet 
  om.
  
  Ved siden af professor-jobbet har Poul Harremoës, der også er ridder 
  af Dannebrog, gennem de seneste år haft en række internationale poster
  . Blandt andet som præsident for en international 
  vandforurenings-organisation og som drivkraften bag WHOs efteruddannelse 
  på miljø-området.
  
  I fritiden er grundvandet skiftet ud med det salte vand under kølen. 
  Harremoës er inkarneret sejlsportsmand, der hvert år sejler Sjælland 
  Rundt med sin søn. Hans kone Hanne kan ikke lide at sejle, og 
  derfor købte ægteparret for tyve år siden som fælles passion et 
  gammelt bindingsværkshus som sommeradresse på Møn.
  
  
  
  